Kun.uz tahririyati O‘zbekiston Oliy va o‘rta maxsus ta’lim vaziri Inomjon Majidov bilan ochiq muloqot o‘tkazdi. Vazirning so‘zlariga ko‘ra, hozirgi tasdiqlangan nizom bo‘yicha hujjat topshirilayotgan vaqtda 086 tibbiy ma’lumotnomasi beriladi. Bunga sabab – ba’zi tibbiy ko‘rsatmalar ta’lim muassasasidagi faoliyatga to‘g‘ri kelmasligi ekan. Bundan tashqari, ba’zi yo‘nalishlarda ma’lum bir tibbiy talablar bor. Foto: Inomjon Majidov “Faqatgina o‘qishga kirganlardan 086 tibbiy ma’lumotnomasini olishimiz ham mumkin. Bu ancha yengillikni yaratadi. Lekin bitta muammosi bor: kirgandan keyin buni huquqiy jihatdan juda ham mustahkamlab qo‘yilmasa, bahs qilish juda qiyin bo‘ladi”, - deydi vazir. Ma’lumot uchun, Inomjon Majidov bilan intervyuning to‘liq shakli birozdan so‘ng taqdim etiladi.